
«Къэбэрдей-Балъкъэр Республикэм и пащхьэ щиIэ фIыщIэм папщIэ» орденыр зыхуагъэфэщахэм ятеухуауэ
Аккаев Хьэжмурат
Магомед и къуэр
Аккаев Хьэжмурат Магомед и къуэр атлетикэ хьэлъэм хэт спортсменщ, Гъэмахуэ Олимп джэгухэм (2004 гъэ) дыжьын медалыр, 2008 гъэм екIуэкIа Гъэма- хуэ Олимп джэгухэм жэз медалыр къыщихьащ, ныбжьыщIэхэм я дунейпсо зэхьэзэхуэм (2004 гъэ) и чемпионщ, дунейпсо рекорд игъэу- ващ, Европэм и ныбжьыщIэ зэ- хьэзэхуэхэм тIэунейрэ щытекIуащ, Урысейм и чемпион бгъуэ хъуащ, Урысейм и кубокыр куэдрэ къи- хьащ, Европэм и чемпионщ (2011 гъэ), дунейпсо чемпионщ (2011 гъэ).
Физкультурэмрэ спортымрэ зегъэужьыным куэд зэрыхищIы- хьам, Пекин къалэм 2008 гъэм щекIуэкIа ХХIХ Олимп джэгухэм спорт ехъулIэныгъэшхуэ къызэрыщигъэлъэгъуам папщIэ «Хэкум и пащхьэ щиIэ фIыщIэм папщIэ» орденым и япэ нагъыщэ меда- лыр, физкультурэмрэ спортымрэ зегъэужьыным куэд зэрыхищIы- хьам икIи спорт ехъулIэныгъэ ин- хэр зэриIэм папщIэ «Хэкум и пащхьэм щиIэ фIыщIэм папщIэ» орденым и етIуанэ нагъыщэ медалыр къратащ. Урысейм спортымкIэ щIыхь зиIэ и мастерщ, КъБР-м физкультурэмрэ спортымкIэ щIыхь зиIэ и лэжьакIуэщ,World Weightlifting журналым иригъэкIуэкIа къэпщытэныгъэм ипкъ иткIэ 2011 гъэм атлетикэ хьэлъэмкIэ и спортсмен нэхъыфIу къалъытащ
Джэду Iэниуар
Борис и къуэр
Джэду Iэниуар Борис и къуэр бэнэкIэ хуитымкIэ спортсменщ, Олимп джэгухэм (2016 гъэ) дыжьын медалыр къыщихьащ, Урысейм и чемпионщ (2015-2016 гъэхэм), Баку щекIуэкIа Европэ зэхьэзэхуэм (2015 гъэ) щытекIуащ, дунейпсо чемпионатым (2015 гъэ) жэз медалыр къыщихьащ, Европэм и чемпионщ (2013, 2014 гъэхэм), «Ярыгин Иван и гран-при» дунейпсо турнирым щытекIуащ (2013, 2014 гъэхэм), Урысейм и чемпионатым (2011 гъэм) дыжьын медалыр къыщихьащ, 2010 гъэм дунейпсо кубокыр къихьащ, 2010 гъэм Кадыров Рамзан и кубокыр къэхьынымкIэ зэхьэзэхуэм етIуанэ увыпIэр щиубыдащ, «Ярыгин Иван и гран-при» дунейпсо турнирым жэз медалыр къыщихьащ, 2009 гъэм Урысейм и чемпионатым жэз медалыр къыщихьащ.
Рио-де-Жанейрэ къалэм 2016 гъэм щекIуэкIа ХХХI Олимп джэгухэм спорт ехъулIэныгъэ ин зэрыщиIам, текIуэныгъэм ерыщу зэрыхущIэкъуам папщIэ «Хэкум и пащхьэм щиIэ фIыщIэм папщIэ» орденым и япэ нагъыщэ медалыр къратащ, Урысейм спортымкIэ щIыхь зиIэ и мастерщ.
Къардэн Мурат
Наусбий и къуэр
Къардэн Мурат Наусбий и къуэр алыдж-урым бэнэкIэмкIэ спорт- сменщ, 2000 гъэм екIуэкIа Олимп джэгухэм я чемпионщ, Европэм и чемпионатым (2000 гъэ) жэз медалыр къыщихьащ, Урысейм и чемпионщ (1992, 1993, 1998, 2000 гъэхэм), Европэм и чемионатым (1998 гъэ) щытекIуащ, 1992, 1995, 1997 гъэхэм Дунейпсо кубокыр къихьащ, дунейпсо чемпионатым (1993 гъэ) жэз медалыр къыщихьащ, Европэм и чемпионатым (1993 гъэ) жэз медалыр къыщихьащ.
Къэрал лэжьакIуэщ, Къэбэр- дей-Балъкъэр Республикэм и Парламентым спортымрэ туриз- мэмкIэ и комитетым и унафэщIщ, Бэрбэч Хь. М. и цIэр зезыхьэ Къэбэрдей-Балъкъэр къэрал университетым физкультурэмрэ спортымрэ я теориемрэ технологиемкIэ и кафедрэм и унафэщIщ, педагогикэ щIэныгъэхэм я кандидатщ, Урысейм спортымкIэ щIыхь зиIэ и мастерщ. Спортым и IэнатIэм щиIэ фIыщIэм папщIэ ЩIыхь орденыр къратащ.
Курамагомедов Заур Исматула и къуэр
Курамагомедов Заур Исматула и къуэр алыдж-урым бэнэкIэмкIэ спортсменщ, 2012 гъэм екIуэкIа Олимп джэгухэм жэз медалыр къыщихьащ, Урысейм тIэунейрэ (2011, 2012 гъэхэм) и чемпионщ, дунейпсо чемпионатым (2011 гъэ) жэз медалыр къыщихьащ, Поддуб- ный Иван и фэеплъ гран-при зэ- хьэзэхуэм (2008, 2010, 2011 гъэхэм) увыпIэ лъагэхэр щиубыдащ, Урысейм и чемпионатым (2010 гъэ) жэз медалыр къыщихьащ, Европэм и чемпионатым (2010 гъэ) жэз медалыр къыщихьащ, Урысейм и чемпионатым (2008 гъэ) дыжьын медалыр къыщихьащ, Европэм и чемпионатым (2007 гъэ) дыжьын медалыр къыщихьащ, ныбжьыщIэхэм я дунейпсо чемпионатым (2006 гъэ) щытекIуащ.
Физкультурэмрэ спортымрэ зегъэужьыным куэд зэрыхищIыхьам, Лондон къалэм (Инджылыз) 2012 гъэм щекIуэкIа ХХХ Олимп джэгухэм спорт ехъулIэныгъэшхуэ къызэрыщигъэлъэгъуам папщIэ «Хэку и пащхьэм щиIэ фIыщIэм папщIэ» орденым и етIуанэ нагъыщэ медалыр къратащ, Урысейм спортымкIэ щIыхь зиIэ и мастерщ.
Махуэ Билал
Валерий и къуэр
Махуэ Билал Валерий и къуэр бэнэкIэ хуитымрэ алыдж-урым бэнэкIэмкIэ спортсменщ, бэнэкIэ хуитымкIэ щэнейрэ (2007, 2009, 2010 гъэхэм) дунейпсо чемпионщ, алыдж-урым бэнэкIэмкIэ Европэм и чемпионщ (2010 гъэ), алыдж-урым бэнэкIэмкIэ, бэнэкIэ хуитымкIэ Урысейм и чемпион куэдрэ хъуащ, 2012 гъэм екIуэкIа Олимп джэгухэм бэнэкIэ хуитымкIэ жэз медалыр къыщихьащ, дунейпсо чемионатым (2011 гъэ) дыжьын медалыр къыщихьащ, дунейпсо чемпионатхэм (2014, 2015 гъэхэм) жэз медалхэр къыщихьащ, ныбжьыщIэхэм я дунейпсо зэхьэзэхуэхэм (2005, 2006 гъэхэм) я чемпионщ.
Физкультурэмрэ спортымрэ зегъэужьыным куэд зэрыхищIыхьам, Лондон къалэм (Инджылыз) 2012 гъэм щекIуэкIа ХХХ Олимп джэгухэм спорт ехъулIэныгъэ ин къызэрыщигъэлъэгъуам папщIэ «Хэкум и пащхьэм щиIэ фIы- щIэм папщIэ» орденым и етIуа- нэ нагъыщэ медалыр къратащ, Урысейм спортымкIэ щIыхь зиIэ и мастерщ, гъэмахуэ спорт лIэужьыгъуэхэм я лъэныкъуэкIэ 2007 гъэм щIэуэ къэунэхуа и спортсмен нэхъ лъэщу къалъытащ.
Мудрэн Беслъэн
Заудин и къуэр
Мудрэн Беслъэн Заудин и къуэр дзюдомкIэ, самбэмкIэ спорт- сменщ, дзюдомкIэ олимп чемпионщ (2016 гъэ), Европэм дзюдомкIэ и зэхьэзэхуэм (2015 гъэм), щыте- кIуащ, дзюдомкIэ дунейпсо чемпионатым (2014 гъэ) дыжьын медалыр къыщихьащ, дзюдомкIэ Европэм и чемпионщ (2014 гъэ), дзюдомкIэ гран-при зэхьэзэхуэм щытекIуащ (2014 гъэ), дзюдомкIэ Европэм и чем- пионщ (2012 гъэ), дзюдомкIэ урысейм и чемпионатым (2009 гъэ) дыжьын медалыр къыщихьащ, дзюдомкIэ «Тажышхуэ» турнирым (2009 гъэ) жэз медалыр къыщихьащ, дзюдомкIэ Урысейм и чемпионатым (2008 гъэ) щытекIуащ, самбэмкIэ Урысейм и чемпионатым (2007 гъэ) щытекIуащ, самбэмкIэ дунейпсо чемпионатым (2007 гъэ) дыжьын медалыр къыщихьащ, самбэмкIэ дунейпсо щIалэгъуалэ чемпионатым (2006 гъэ) щытекIуащ, самбэмкIэ Урысейм и щIалэгъуалэ зэхьэзэхуэм (2004 гъэ) щытекIуащ, самбэмкIэ ныбжьыщIэхэм я Европэ зэхьэзэхуэм (2004 гъэ) дыжьын медалыр къыщихьащ, самбэмкIэ Урысейм и ныбжьыщIэ зэхьэзэхуэм (2004 гъэ) щытекIуащ, самбэмкIэ Урысейм и ныбжьыщIэ зэхьэзэхуэм (2002 гъэ) дыжьын медалыр къыщихьащ.
Рио-де-Жанейрэ къалэм (Бразилие) 2016 гъэм щекIуэкIа ХХХI Олимп джэгухэм спорт ехъулIэны- гъэ ин къызэрыщихьам, текIуэныгъэм ерыщу зэрыхущIэкъуам папщIэ Зэныбжьэгъугъэ орденыр къратащ, спортым самбэмкIэ дунейпсо класс зиIэ и мастерщ, дзюдомкIэ Урысейм щIыхь зиIэ и мастерщ.
Рогожин Сергей
Николай и къуэр
Рогожин Сергей Николай и къуэр совет къэралым и шууей, троеборьемкIэ къэралым и командэм хэту олимп чемпион хъуащ. СССР-м спортымкIэ щIыхь зиIэ и мастерщ (1980 гъэ)
«Урожай» спорт зэгухьэныгъэм (Налшык къалэ) шы спортымкIэ и школым 1967 гъэм зыщигъасэу щIидзащ. ЦСКА клубым шы спортымкIэ и дивизионым хэту 1974 гъэм щегъэжьауэ 1976 гъэм нэсыху къулыкъу ищIащ. 1976 гъэм щегъэжьауэ Къэбэрдей-Балъкъэр АССР-м и Спорт комитетым шы спортымкIэ и инструктору лэжьащ.
Москва щекIуэкIа Олимп джэгу-хэм Гелеспонт шым тесу хэтащ икIи Блинов Александр, Сальни- ков Юрий, Волков Валерий сымэ ящIыгъуу командэ троеборьемкIэ дыщэ медалыр къихьащ. 2014 гъэм Рогожин Сергей и цIэкIэ иджырей пятиборьемрэ шы спортымкIэ са- бий спорт школым и пщIантIэм къыщызэIуахащ Совет Союзым спортымкIэ щIыхь зиIэ и мастерым, шы спортымкIэ республикэм и япэ олимп чемпионым и фэеплъ пхъэбгъу.
Тау Хьэсэнбий
Урысбий и къуэр
Тау Хьэсэнбий Урысбий и къуэр дзюдомкIэ спортсменщ, Афины къалэм щекIуэкIа Олимп зэхьэзэхуэхэм килограмм 90-м нэс зи хьэлъагъ гупым яхэту жэз меда- лыр къихьащ, Европэм и чемпионатхэм (2003, 2004 гъэхэм) я призёрщ, Урысейм и чемпионщ (2001, 2000 гъэхэм), Урысейм спортымкIэ щIыхь зиIэ и мастерщ, Къэбэрдей-Балъкъэр Республикэм физкультурэмрэ спортымкIэ щIыхь зиIэ и лэжьакIуэщ.
Лондон къалэм 2012 гъэм щекIуэ-кIа ХХХ Олимп джэгухэм Урысейм дзюдомкIэ и командэ къыхэхар зэ-рыхуигъэхьэзырам папщIэ «Хэкум и пащхьэ щиIэ фIыщIэм папщIэ» орденым и етIуанэ нагъыщэ медалыр къратащ, «Хэкум и пащхьэм щиIэ фIыщIэм папщIэ» орденым и япэ нагъыщэ медалыр нэхъ япэкIэ къыхуагъэфэщащ. «Урысейм и командэ къыхэхахэр спортым щыхуагъэхьэзыр центр» федеральнэ къэрал бюджет IуэхущIапIэм Урысейм дзюдомкIэ и командэ къыхэхар гъэсэнымкIэ и тренер нэхъыжьщ.
Хъущт Аслъэнбэч
Виталий и къуэр
Хъущт Аслъэнбэч Виталий и къуэр алыдж-урым бэнэкIэмкIэ урысей бэнакIуэщ, 2008 гъэм и олимп чемпионщ, Европэм щэнейрэ и чемпионщ (2008, 2009, 2010 гъэхэм), дунейпсо чемпионатхэм (2009, 2010 гъэхэм) жэз медалыр къыщихьащ, 2008, 2009 гъэхэм Дунейпсо кубо- кыр къихьащ, Урысейм и чемпионатым жэз медалыр къыщихьащ, дунейпсо турниру плIым (Фран-джым, Польшэм, Румынием, Финляндием щекIуэкIахэм) щытекIуащ, Урысейм и чемпионатым (2007 гъэ)дыжьын медалыр къыщихьащ, 2005 гъэм Урысейм и чемпион хъуащ. 2008 гъэм и бэнакIуэ нэхъыфIу къалъытащ.
Физкультурэмрэ спортымрэ зегъэужьыным куэд зэрыхищIыхьам икIи Пекин къалэм 2008 гъэм щекIуэкIа ХХIХ Олимп джэгухэм спорт ехъулIэныгъэшхуэ къызэрыщи- хьам папщIэ Зэныбжьэгъугъэ орденыр къратащ, Урысейм спортымкIэ щIыхь зиIэ и мастерщ, Къэбэрдей-Балъкъэр Республикэм физкультурэмрэ спортымкIэ щIыхь зиIэ и лэжьакIуэщ.
2014 гъэм и щэкIуэгъуэ мазэ лъандэрэ Къэбэрдей-Балъкъэр Республикэм спортымкIэ и министрщ
Шыхъуэ Борис
Хьэбалэ и къуэр
Шыхъуэ Борис Хьэбалэ и къуэр лъакъуэрыгъажэмкIэ совет къэралым и спортсмен нэхъ лъэщхэм ящыщщ, километри 100-кIэ командэхэр къызэдэжэнымкIэ олимп чемпионщ (1972 гъэ), дунейпсо чемпионщ (1970 гъэ), дунейпсо чемпионатым (1973 гъэ) дыжьын медалыр къыщихьащ, километри 100-кIэ къызэдэжэнымкIэ командэ зэхьэзэхуэмкIэ СССР-м и чемпионщ (1968, 1971, 1972 гъэхэм), километр 25-кIэ къызэдэжэнымкIэ СССР-м и щхьэзакъуэ чемпионщ (1968 гъэ), махуэ зыбжанэкIэ къызэдэжэнымкIэ СССР-м и чемпионщ (1972 гъэ), 1968 гъэм Мехикэ къалэм щекIуэкIа Олимп джэгухэм хэтащ, Налшык и «Спартак» (1967-1970 гъэхэм), Куйбышев къалэм и СКА (1971 гъэм щегъэжьауэ) командэхэм хэтащ.
«ЩIыхь Дамыгъэ» орденыр, «Лэ-жьыгъэм къызэрыхэжаныкIам папщIэ» медалыр къратащ, СССР-м спортымкIэ щIыхь зиIэ и мастерщ.
Абы и цIэр апхуэдэу игъэIуащ Самарэ областым «Лъакъуэрыгъажэ спортымкIэ Iэзагъэм щыхуагъасэ школ №2» къэрал бюджет IуэхущIапIэм и япэ унафэщIу зэрыщытамкIэ.
